Source: http://politeia.org.ro/stiri-revista-presei/revista-presei-21-decembrie-2/60495/
Timestamp: 2019-09-19 10:22:03+00:00

Document:
Revista Presei – 21 decembrie. Amnistia in bucatele si jupanii tarii. | PoliteiaWorld
Home » Stiri / Revista Presei	» Revista Presei – 21 decembrie. Amnistia in bucatele si jupanii tarii.
Buna dimineata intr-o zi de vineri, 21 decembrie! Vineri, valorile termice vor marca o creştere, în special în regiunile vestice şi în Dealurile Subcarpatice. Cu toate acestea, vremea va rămâne rece în majoritatea zonelor, cu precădere în cele joase din centru, sud şi est. Cerul va fi mai mult noros şi se vor semnala precipitaţii mixte ce vor depune polei, în prima parte a zilei, local în sud-vestul ţării, iar noaptea în nord şi în centru. La munte vor fi mai ales ninsori. Vântul va sufla slab şi moderat, cu intensificări temporare în special în zona montană, viscolind sau spulberând zăpada pe creste. Temperaturile maxime se vor încadra între -6 grade în sudul Câmpiei Române şi în Lunca Dunării şi 5…6 grade în Subcarpaţii de Curbură. Minimele termice vor fi cuprinse în general între -10 şi 0 grade. În special în orele dimineţii va fi ceaţă. Vremea în București aduce un cer acoperit de nori. Temperaturile maxime și minime se vor încadra între -2°C și : -5°C. Vântul va sufla cu 12 km/h dinspre SV. În weekend vremea în București se va încălzi simțitor. Sunt prognozate maxime de până la 8 grade Celsius, duminică.
ANALIZA Capcana retragerii banilor din pilonul II de pensii: Ce riști să pierzi și câte miliarde de lei ar câștiga imediat bugetul statului Cei mai mulți dintre cei peste 7,19 milioane de români cu pensii private obligatorii contribuie de mai bine de 5 ani la pilonul II de pensii și, dacă ordonanța anunțată de Teodorovici și Vâlcov intră în vigoare, ar putea să-și retragă banii acumulați, minus un comision de retragere de 2%. Peste 81% (5,74 milioane participanți) au în conturi până la 10.000 de lei și doar 1,2 milioane de români au peste 10.000 de lei. Lipsiți de educație financiară, oamenii sunt tentați că retragă imediat acești bani, fapt care va distruge pilonul II. Ce câștigă statul? Mutarea în sistemul public de pensii a miliardelor de lei, care anual erau virați la pilonul II de pensii. Anul trecut, conform datelor oficiale, s-au virat către fondurile de pensii administrate privat 7,14 miliarde de lei (1,53 miliarde de euro), cu o medie de 595,22 milioane lei/lună. Sistemul de pensii private din România (atât pilonul II obligatoriu cât și pilonul III facultativ) va ajunge la active de 10,9 miliarde de euro la finalul acestui an, iar în 2019 se estimează că noile contribuții care vor intra în sistem vor însemna alte 1,8 miliarde de euro, conform estimărilor APAPR (asociația administratorilor fondurilor de pensii). Ce sume au în conturi cei 7,19 milioane de români care contribuie la pilonul II de pensii, grație invetițiilor făcute de administratorii fondurilor de pensii. Lansat în urmă cu mai bine de 10 ani (în luna mai 2008), pilonul II de pensii avea la data de 30 septembrie 2018, 7,18 milioane de participanți, iar valoarea activelor nete gestionate de 7 administratori în cadrul a 7 fonduri de pensii era de 9,99 miliarde de euro. Randamentul mediu (anualizat de la lansarea sistemului în mai 2008 și până azi) era de 8,43%, ceea ce înseamnă că aceste firme au adus românilor un câștig net de 7,8 miliarde lei din investițiile făcute cu acești bani. Cele mai recente date arată că la nivelul lunii octombrie 2018, activele nete depăşeau 47 miliarde de lei, cu un număr de participanţi de 7,19 milioane persoane. Câți bani au aceștia în conturi? Media este de 1.335 de euro. Integral: https://economie.hotnews.ro
Cum vor deconta românii Apocalipsa Fiscală anunţată de Guvernul PSD Suprataxarea băncilor, supraimpozitarea companiilor din domeniul energiei electrice şi a celei termice, a celor din telecomunicaţii, măsurile propuse în privinţa pensiilor private obligatorii, cu puternice repercusiuni asupra pieţei de capital din cauza influenţelor negative asupra investiţiilor în firmele listate la Bursa de Valori, vor destrăma întregul sistem economic românesc, producând puternice efecte negative asupra angajaţilor, a preţurilor din piaţă şi riscând sancţiuni uriaşe din partea Uniunii Europene pentru încălcarea directivelor privind liberalizarea pieţei şi a celor legate de concurenţă. Cu alte cuvinte, toate majorările de salarii şi pensii anunţate pentru anul viitor vor fi anihilate de creşterea preţurilor. Analişti economico-financiari şi experţi în energie au explicat pentru „Adevărul”, punct cu punct, efectele pe care le vor avea asupra românilor principalele măsuri fiscal-bugetare cuprinse în ordonanţa prezentată de ministrul Teodorovici, criticând în termeni duri faptul că nu există o analiză de impact asupra consumatorilor finali şi nici asupra economiei României. Impozitarea băncilor va creşte dobânzile la împrumuturi şi le va scădea pe cele la depozite . Integral: https://adevarul.ro
Taxa pe furat căciula, sărăcirea populației și (in)dependența politicii monetare Guvernul vrea să impoziteze băncile dacă rata dobânzii ROBOR depășește 1,5 la sută. De asemenea, guvernul vrea să impoziteze companiile care operează în domeniul energiei electrice și termice cu 3 la sută pe cifra de afaceri. În sfârșit, vrea să reducă comisionul de administrare a pilonului II de pensii, să permită retragerea din fond, cu o penalizare, și să impună cerințe de capital mai mari, reducându-le eficiența. Toate cele trei măsuri sunt grave. În primul rând pentru că, așa cum voi exemplifica imediat, conduc la sărăcirea populației, pe toate rutele. În cele din urmă, orice impozit suplimentar se suportă de consumatori. În al doilea rând pentru că pune în pericol viitorul unor sectoare vitale (bancar, energie și asigurarea privată a pensiilor). Resurse ce ar fi destinate dezvoltării acestor sectoare sunt deviate pentru a finanța consumul curent generat de creșterea peste posibilități a salariilor și a pensiilor. Este o mutare a resurselor de la investiții la consum. Consecința ultimă va fi scăderea potențialului economiei noastre de a crește producția și de a angaja forță de muncă în viitor și, implicit, de a plăti pensii în sistemul public. În final, prin aceste decizii, însăși existența pilonului II este pusă sub semnul întrebării. Aici nu voi analiza în detaliu modul în care se vor schimba comportamentele companiilor din domeniul energiei electrice și termice sau ale participanților la pilonul II de pensii și consecințele particulare rezultate din acestea. Menționez doar că este greșit din multe puncte de vedere să impozitezi și profitul și cifra de afaceri. Competiția va fi afectată grav. La fel se va întâmpla și în cazul pilonului II de pensii. De exemplu, s-ar putea ca publicul să decidă retragerea banilor din pilonul II, ceea ce ar duce la scăderea prețurilor titlurilor de stat și, implicit, la creșterea randamentelor (dobânzilor la care se împrumută statul). În final, prin aceste decizii, însăși existența pilonului II este pusă sub semnul întrebării. Referitor la influența impozitării activelor bancare în funcție de abaterea ratei ROBOR de la 1,5 la sută voi discuta în detaliu mai jos, dar nu înainte de a spune o concluzie menționată în teoria reglementării: orice rată ROBOR care va fi vizată de impozitarea cu schema menționată acționează ca o reglementare împovărătoare și, în cel mult câteva luni, băncile vor învăța cum să o ocolească….Totuși, guvernul nu este Dumnezeu. A stabili că orice creștere a ROBOR peste 1,5 la sută trebuie impozitată este o dovadă că guvernul nu știe că nu știe. Nu știe că o taxă pe care o intitulezi „taxa pe lăcomie”, în condițiile în care, așa cum am arătat mai sus, aceasta conduce, de fapt, la sărăcirea populației, este o „taxă pe furat căciula”. Combinată cu o limitare a variației ratelor dobânzii la creditele acordate de bănci la un procent dintr-o rată de referință, așa cum a propus anterior un senator și cum s-a aprobat astăzi, propunerea actuală de impozitare a activelor băncilor ar putea duce, practic, la imposibilitatea instituțiilor bancare de a mai face profit semnificativ. De ce ar mai dori băncile să opereze dacă nu pot face profiturile dorite? Este în interesul guvernului sau al țării să nu mai aibă ce impozita în sistemul bancar? Integral: https://www.g4media.ro
Dragnea își pregătește plecarea de la putere De ce a început Dragnea asaltul împotriva companiilor private? Găurile din buget, cauzate de proasta guvernare și de lipsa banilor necesari creșterilor de salarii și de pensii promise reprezintă un răspuns incomplet. Avea șanse mai mari să obțină venituri în plus cu vorba bună, după negocieri cu asocațiile patronale sau, direct, cu marile companii. Tot nu i-ar fi fost deajuns, ar fi trebuit să ajusteze din greu promisiunile, dar putea evita scandalul imens pe care l-a generat și care este de abia la început ….Fondatorul PSD a spus că partidul pe care l-a înființat și condus ar trebui să-l susțină în cursa pentru Cotroceni pe Călin Popescu Tăriceanu. Pentru cine urmărește politica, declarația lui Iliescu este la fel de șocantă ca o recunoaștere a responsabilității pentru crimele de la Revoluție. Este aproape ireal că Iliescu spune răspicat că PSD ar trebui să mizeze în lupta pentru cea mai importantă funcție în stat pe un politician din alt partid! Nu ar fi făcut-o niciodată dacă situația partidului nu ar fi fost dramatică. Și nu pentru că nu există ”o personalitate din PSD care să aibă susţinerea maselor. Nu suficient. Din păcate!,” după cum spune. Gabriela Firea, de exemplu, nu stă atât de rău în sondaje încât să nu poată fi luată în calcul. Ci pentru că știe că Dragnea vrea el să devină președinte și încearcă să-l convingă să renunțe. De ce? Pentru că strategia lui Dragnea ar putea distruge PSD, moștenirea sa politică. Noua strategie a lui Dragnea este copiată, grosier, fără să țină cont de diferențele dintre cele două țări, după cea haiducească folosită de Viktor Orban în Ungaria: discurs populist, naționalist, xenofob, populist, anti-Uniunea Europeană, anti-corporații, dublat de creșterea taxelor pentru firme și de plafonări de prețuri la utilități. Cu retorica, mai scremut, liderul PSD o scoate la capăt. Citește ce îi scrie ”batistuța” lui Vântu. Problema lui și a Guvernului este cu măsurile concrete. Și e una dublă. Pe de o parte, promisiunile de creșteri de salarii și de pensii promise au fost atât de mari încât nu le-ar putea onora nici dacă noile taxe vor aduce veniturile prognozate. Pe de altă parte, are nevoie de bani rapid iar veniturile suplimentare nu vor ajunge la buget peste noapte. Nici măcar de cârpeli nu mai are timp. Directori de instituții publice importante au ajuns să se milogească lună de lună de companiile de apă și de curent ca să-i păsuiască, pentru că nu mai au nici bani de utilități. Până la onorarea promisiunilor, regimul Dragnea se chinuie să asigure supraviețuirea statului. Și nu vorbim de primării de comune, ci de instituții centrale vitale! Din cauza acestui risc de colaps, se pare, dar și a acumulării accelerate a promisiunilor neonorate a decis Dragnea că nu mai merită să se agațe de putere. Ba chiar că ar fi mai bine să renunțe la ea, pentru a pasa adversarilor responsabilitatea dezamorsării bombelor pe care le-a plantat în economie și în administrație…Dacă Ordonanța va fi dată, iar Dragnea va fi alungat în huiduieli de la putere, ce va spune? Exact ce a spus și în discurs. Că protestele sunt finanțate de multinaționalele hrăpărețe, care se răzbună pe el pentru că i-a obligat să plătească impozite corecte și le-a interzis ”să ne mai ia resursele.” Însă, va fi liber să candidez la prezidențiale, iar liderii strânși uniți în jurul său, recunoscători că i-a scăpat de închisoare, îl vor susține până în pânzele albe. Și va urma aproape un an de discursuri cel puțin la fel de agresive. Integral: https://www.digi24.ro
Pentru VIP-urile eliberate acum exista riscul prescrierii. Judecator: Si procurorii pot face apel la achitari Judecatorul Cristi Danilet de la Tribunalul Cluj, fost membru CSM, arata ca in cazul in care se constata o problema in compunerea completului de 5 judecatori care a dat sentinta definitiva intr-un proces, atunci se va rejudeca apelul, fiind posibila orice solutie prevazuta in Codul de Procedura Penala. Magistratul face aceste precizari in contextul in care completurile de 5 judecatori de la Inalta Curte au admis in principiu mai multe contestatii in anulare si au decis suspendarea executarii pedepsei in cazurle unor VIP-uri ca Alina Bica, Serban Pop, Dan Sova, Constantin Nita si Rudel Obreja. Danilet precizeaza ca persoanele condamnate au interesul de a face apel, “iar pentru cei achitati poate ca Ministerul Public are un interes similar.” “Urmare a timpului care se va scurge, exista pericolul de a se prescrie raspunderea penala”, mai scrie Danilet, pe Facebook. In aceasta situatie, CSM si ICCJ trebuie sa gaseasca solutiile manageriale pentru ca procedurile reluate sa se desfasoare nu numai rapid, ci chiar de pe o zi pe alta, ca in Occident, crede judecatorul. Integral: http://www.ziare.com
Nemulțumiri la Înalta Curte după recomandarea CSM privind completurile de 5 judecători: ”Este nelegală!”/ Dan Lupașcu, fost judecător membru CSM: ”În mod normal ar trebui ca dosarul să meargă la un complet tras la sorți pentru 2019” Mai mulți magistrați de la Înalta Curte de Casație și Justiție sunt nemulțumiți de recomandarea CSM privind Completurile de 5 judecători (C5) de la ICCJ, pe care o consideră nelegală, au explicat G4Media.ro surse de la Înalta Curte de Casație și Justiție. Secția pentru judecători a CSM a decis azi că dosarele repartizate celor 3 C5-uri trase la sorți pe 13 decembrie 2018, printre care și dosarul liderului PSD, Liviu Dragnea, să rămână și în 2019. ”Recomandarea CSM este nelegală. Legea spune clar, completurile trebuie trase la sorți la începutul fiecărui an! Are prevalență principiul anualității C5-urilor. Practic, CSM a intervenit în soluționarea unor cauze, stabilind administrativ cine judecă. CSM nu are temei legal pentru a interveni în continuare în organizarea C5-urilor. Rolul CSM s-a încheiat când a stabilit regulile pentru 2018, doar acolo aveau temei în decizia CCR paragraful 196. Organizarea C5-urilor trebuie stabilită de instanță, nu pe cale administrativă”, au declarat pentru G4Media.ro surse de la ICCJ. Ce spune legea. Potrivit articolului 32 din legea 304/2004 actualizată: ”(1) La începutul fiecărui an, la propunerea președintelui sau a vicepreședinților Înaltei Curți de Casație și Justiție, Colegiul de conducere aprobă numărul și compunerea completurilor de 5 judecători. Integral: https://www.g4media.ro
Centenarul e aici! O poveste despre oameni care fac, într-un stat care stā În timp ce autorităţile au propria lor agendă, îndepărtată de nevoile reale ale oamenilor, statul paralel, condus de Mihai Şora şi aproape 400 de anonimi, adună într-o seară 50.000 de euro pentru spitalul copiilor bolnavi de cancer. E duminică seara şi aproape 400 de oameni sunt la o petrecere la care biletul de intrare înseamnă încă o caramidă pentru spitalul oncologic pentru copii. E singurul spital care se construieşte în România. Singurul din ultimii 50 de ani! Şi se construieşte exclusiv din donaţii. 250.000 de români şi 1500 de companii private au donat deja pentru centrul oncologic pediatric a cărui fundaţie a fost turnată în curtea spitalului Marie Curie. S-au strans zece milioane de euro, dar mai trebuie încă şase milioane pentru ca spitalul sa fie gata. Şi va fi, la anul. Nu la anul şi la mulţi ani, când va construi şi statul român spitale….La 101 ani, filozoful Mihai Şora a dansat pe muzica lui Alex Stefănescu. Apoi, a urcat pe scenă, iar oamenii l-au aplaudat ca pe un rock star. „E un proiect foarte important şi vă mulţumesc pentru el. E o mândrie a dumneavoastră.” Integral: https://www.digi24.ro
Vecinul cuplului Firea-Pandele secretizează beculețele de Crăciun. Adrian Corbu, director al companiei care se ocupă de iluminatul Bucureștiului, refuză să spună cine a câștigat contractul pentru decorațiunile de Sărbători La numai 34 de ani, Adrian Corbu a ajuns directorul Companiei Municipale Iluminat Public Bucureşti, cea care se ocupă de “crearea unei imagini nocturne a oraşului, care să echilibreze latura funcţională cu cea estetică”. E una dintre societăţile pe acţiuni ale Bucureştiului fondate acum un an şi jumătate. Una dintre cele 22 de companii municipale care, conform unei decizii a Curţii de Apel de luna trecută, ar trebui desfiinţate. Companie care se ocupă şi de iluminatul festiv de Sărbători, pentru care a înaintat un contract de 6,1 milioane de lei. Pe care îl ţine secret! Astfel, de câteva săptămâni, Libertatea încearcă să afle numele firmei căreia i-a fost atribuit respectivul contract, în valoare exactă de 6.110.000 de lei. Acesta nu se află nici în SICAP, noul sistem electronic de achiziţii publice, însă nici pe site-ul Companiei Municipale Iluminat Public Bucureşti, unde sunt postate alte contracte atribuite, cum ar fi: Integral: https://www.libertatea.ro
#Fara penali s-a blocat in Camera Deputatilor: Se desfac dosarele legate cu sfoara si se copiaza fila cu fila. Pana prin februarie Initiativa “Fara penali in functii publice” este blocata de aproape doua luni in Camera Deputatilor, condusa de Liviu Dragnea. Motivul invocat oficial este ca listele cu cele peste 850.000 de semnaturi trebuie copiate, conform legii, iar in ritmul in care se lucreaza operatiunea s-ar putea incheia prin februarie. De fapt, legea este facuta in asa fel incat orice initiativa cetateneasca sa poata fi stopata dupa bunul plac al Puterii, existand chiar si riscul ca 1, 2, 5 milioane de semnaturi sa fie adunate degeaba, daca scopul urmarit de cetateni nu este in concordanta cu interesul vremelnicei majoritati parlamentare. Sa nu uitam ca asa s-a intamplat si cu referendumul din 2009 (consultativ, dar valabil si validat), prin care milioane de romani au cerut un Parlament unicameral cu doar 300 de parlamentari. Rezultatul? Legea a fost modificata in asa fel incat, in loc sa avem un Parlament mai suplu, avem unul de-a dreptul obez, cu 465 de senatori si deputati. De data aceasta este vorba despre o initiativa cetateneasca, sustinuta de aproape un milion de romani, prin care se cere introducerea in Constitutie a urmatorului alineat: “Nu pot fi alesi in organele administratiei publice locale, in Camera Deputatilor, in Senat si in functia de presedinte al Romaniei cetatenii condamnati definitiv la pedepse privative de libertate pentru infractiuni savarsite cu intentie, pana la intervenirea unei situatii care inlatura consecintele condamnarii“, dupa cum se arata pe site-ul farapenaliinfunctiipublice.ro. Integral: http://www.ziare.com/
România, o țară condusă din cimitir și discotecă Când în fruntea unei țări ajunge o fată-n casă care nici murături nu pune până nu-i dă boierul Dragnea poruncă, e grav. Dar și mai grav e când legile în țară nu le mai fac juriștii de meserie, ci strungarii, sculer-matrițerii și șoferii convertiți în juriști. Și mai grav e când ordonanțele de urgență le scriu fanții de Obor școliți prin discoteci, ca Orlando Teodorovici, și smardoii penali cu „școala vieți”, ca Darius Vâlcov. În asemenea condiții, țara nu are nicio șansă de supraviețuire: în cel mult doi ani, colapsul ei se va produce. De ce am ajuns aici? De ce s-a distrus o țară care avea unul dintre cele mai mari potențiale de dezvoltare din estul Europei? Nu fiindcă ne-ar fi băgat rușii bețe-n roate, cum zic unii, deși ar fi avut tot interesul să o facă. Dar n-a mai fost nevoie să-și bage coada rușii, că, vorba aia, „avem și noi rușii noștri”. Războiul hibrid de care a fost cuprinsă România s-a desfășurat și se desfășoară între milioane de români cinstiți, care vor să trăiască liniștiți, și o mână de români hoți, care vor și ei să trăiască liniștiți, dar și să rămână cu banii furați. Acum, Dragnea are cam tot ce și-a dorit: un Parlament plin de curve udemeriste, un guvern plin de marionete proaste, o Curte Constituțională care-i aprobă toate ticăloșiile, o Jandarmerie care gazează și bate la ordin, un CSM care îi oferă posibilitatea de a alege de cine ar vrea să fie judecat și, în sfârșit, un complet de judecătoare dispuse să achite, să elibereze și să grațieze pe bandă rulantă – iar semnalul a fost dat deja aseară, când Șova a fost trimis să facă Revelionul acasică. Un singur lucru a uitat Dragnea: ca și Ceaușescu, a uitat că o națiune stă liniștită dacă e sătulă și nu face frigul. În condițiile în care alba-neagra pe care o face el cu economia de piață o să arunce România în haos, efectele le vom simți cu toții, în curând. Se vor scumpi gazele, electricitatea, combustibilii, orice fel de produse de strictă necesitate, vor crește ratele la bănci, pe scurt românul va ajunge să sufere, exact ca în ultimii ani ai lui Ceaușescu, de frig și de foame. Ca și Ceaușescu, Dragnea vrea să dea o lecție „capitaliștilor”, să le arate că e jupân în țara lui și nu-i stă nimeni în față. Lecția – de economie globalistă – o va primi el. Integral: http://www.reportervirtual.ro/
24 Raspunsuri la Revista Presei – 21 decembrie. Amnistia in bucatele si jupanii tarii.
Intamplator21/12/2018 at 08:57
As relua de la demisia lui Mattis…este cea mai buna dovada ca Trump este instabil psihic…este narcisist….
Ce urmări vor fi?
Se vor acutiza pana la punctul de explozie Orientul mijlociu și afghanistanul ….astea se vor alătura deja unei Corei de nord care deja “l a flituit”pe Trump anunțând ca se denuclearizarea ei se va face când US vor denucleariza întreaga peninsula și zona “apropiată”…ce e “zona apropiată” numai Kim știe…sa mai punem o China tot mai agresiva ,o Rusie expansionista cum n a mai fost din anii 70 și ne apropiem de punctul “de fierbere”…nu ne mai rămâne decât sa ne rugam la Dumnezeu
zigzag21/12/2018 at 09:20
O fi avand legatura si cu : ” The officials said Prime Minister Benjamin Netanyahu raised the sale during his meeting with US Secretary of State Mike Pompeo in Brussels on Monday.
“I’m in favor but Defense Secretary Mattis is against [the sale] — its him who is blocking it,” Channel 10 quotes Pompeo saying. ” https://www.timesofisrael.com/us-blocking-israeli-sale-of-used-f-16s-to-croatia-report/
Emisarii lui Jared negociau de mult cu talibanii afgani . Pana au aflat si aliatii .
Sa ne rugam sa cumpere croatii rablele alea , altfel pica “ghiseftul” pe romani si mai sarim din 500mil usd . :))
Intamplator21/12/2018 at 09:45
Mai e un “factor”=Bolton;acum asta e in gratiile lui Trump și Bolton e unul căruia ii place războiul
zigzag21/12/2018 at 09:50
O sa i cuprinda obsesia cu Iranul , pentru ca au nevoie de un inamic extern . Mister Trump si cercetatul penal din tel aviv sunt pe faras daca nu si gasesc un dusman pe care sa l bombardeze , cu chinezii nu le merge / maimutoiul nord corean face misto de ei /cu putin se simpatizeaza de zici ca rusia e membru NATO si tot asa .
O afacere care prinde bine si penalilor de la noi , mai scapa de un Ciuca sau de un altul , mai un contract de “inzestrare” pe la aia cu fierul vechi si .. de 2 ani de zile se vede limpede cum sta treaba .
Tzepelica21/12/2018 at 09:45
Zice Turturica: “Dacă va exista o schimbare de putere, succesorii vor plăti un preț scump pentru corecțiile dureroase pe care vor fi obligați să le aplice pentru a reveni pe linia de plutire.”
O chestie mai mult decat evidenta si confirmata de istorie.
Daca Iohannis ii asigura pe pesedisti ca daca pica guvernul va aproba tot un guvern PSD, se gaseau pucisti care sa dea de pamant cu trupa Vasilicai.
N-a facut-o, ceea ce dovedeste ca e prost sfatuit (intentionat sau din nepricepere in ale politicii).
In rest, suntem pe primul loc la floarea soarelui si la porumb?
Asta dovedeste doar ca suntem un popor de mancatori de seminte si de mamaligari flescaiti,
mar21/12/2018 at 10:12
Nu cred în scenariul lui Turturică, cum nu cred că mai sunt șanse să scăpăm de actuala putere. Încet și sigur au preluat toate pârghiile, cui nu-i convine are liber să plece. Din nefericire decontul este plătit de noi, fără taxa ”pe lăcomie”și facturile de utilități pentru luna noiembrie sunt mai mari cu 30%, oare cele pentru decembrie cum vor fi? Cred că cei doi nemernici-Cimitir și Discotecă, au transpus viața și experiențele personale în noua taxă.
Paganel21/12/2018 at 10:48
La sugestia domnului @depemures si cu sprijinul domnului @Eugen Vasilescu – le mulțumesc și pe această cale! 🙂 – scrisoarea mediului academic ieșean către Senatul Universității (privind revocarea lui putorenko) a ajuns unde trebuie!
Am pus și un link la știre, publicat de un ziar românesc de limba engleză: întotdeauna e bine să dai informația corectă, din cel puțin două surse diferite! 🙂
depemures21/12/2018 at 13:05
Yes ! Felicitari ! Multumiri ! 🙂
Paganel21/12/2018 at 10:58
Un (alt) articol de citit (aveți ce, că iar e lung, dar merită 🙂 …):
http://www.contributors.ro/editorial/post-scriptum-la-o-scrisoare/
Paganel21/12/2018 at 11:00
Și un articol-urare, în română (și-n maghiară) de 1 Decembrie 2018, de la Odorheiul Secuiesc!
https://uh.ro/la-multi-ani-dragi-frati-romani/
Poate că, totuși, România e o țară mai normală decât ni se pare nouă! Doar borfașii ăștia de politicieni o „strică”!…
Paganel21/12/2018 at 11:04
Incredibil! Se mai dau condamnări (definitive, cu executare!) în România!
https://www.hotnews.ro/stiri-esential-22878571-fostul-senator-udmr-olosz-gergely-condamnat-definitiv-3-ani-inchisoare-executare.htm
radu221/12/2018 at 12:25
Buna ziua. Parca vad ca la ora asta mananca un gulas dupa ce a cumparat cadouri de pe Vaci Utca!
Cetatean21/12/2018 at 11:21
Scriam asta noapte un comentariu cara arata ca cei de la Forumul Judecatorilor sunt pe cale sa scrie istoria, daca reusesc sa trimita 4 intrebari la CJUE. Depinde de judecator daca adreseaza intrebarile preliminare catre CJUE si nu ma indoiesc ca, daca ajung intrebarile, Forumul Judecatorilor va avea succes.
http://politeia.org.ro/stiri-revista-presei/revista-presei-20-decembrie/60486/#comment-194436
Si alte ziare s-au prins azi dimineata:
https://www.comisarul.ro/articol/demers-soc!-cerintele-mcv-sunt-obligatorii-pentru-_977422.html
Un raspuns de la CJUE este singirul capabil sa rastoarne jurisprudenta CCR, inclusiv o decizie perversa nr. 104/2018, prin care CCR pare ca isi aroga dreptul de a nu respecta legislatia europeana.
Cetatean21/12/2018 at 11:36
CCR se va face ca ploua, va scrie ca nu e treaba ei sa sesizeze CJUE:
https://www.hotnews.ro/stiri-esential-22879131-ordonanta-privind-sectia-investigare-infractiunilor-din-justitie-dezbatuta-ccr-16-ianuarie.htm
Opozitia e de doi bani. Trebuia sa ii contacteze pe cei de la Forumul Judecatorilor. Insa juristii de la PNL au facut dreptul la seral sau au dat doctoratul cu Tudorel Toader. Ma refer la madam Gorghiu.
Paganel21/12/2018 at 11:52
@Citi, or fi și pupile de-ale lui putorenko, dar eu mai cred și că așa-zișii (în)juriști peneliști nu-și doresc ca uslamul să dispară, chiar dacă, oficial el a dispărut în 2014!… Coordonați de blatistul-șef de la Cotroceni, peneliștii merg „din greșeală-n greșeală, până la „victoria”(?) finală!”… Și vor zice: „am înfrânt din nou!”…
Paganel21/12/2018 at 11:49
A trecut Centenarul (așa cum a trecut!), am scăpat, „în mare” de alte urgențe, așa că mă pot ocupa de lămurirea (fie și parțială) a cauzelor pentru care România și românii nu „merg” cum ar trebui. Un prim material, aici:
https://paganelis.wordpress.com/2018/12/21/treaba-de-mantuiala-la-romani/
Paganel21/12/2018 at 12:31
bolșevicul inculpat în dosarul Revoluției
Intamplator21/12/2018 at 12:55
Buna ziua….pai daca s a apucat sa l critice pe Dragnea!…doar nu va închipuiți ca mai exista justiție in țara asta!
depemures21/12/2018 at 13:19
vor fi prime de “merit” , la categoria ,”pupam in fund pe cel ce ne da bani ”
Joi, 20 decembrie, TVR 1 a întrerupt transmisia dezbaterilor din Parlament exact la citirea textului moţiunii de cenzură iniţiată de PNL, USR şi PMP împotriva Guvernului Dăncilă. Transmisiunea a fost reluată la finalul citirii textului de către Opoziţie, după cum a remarcat Biziday.
La solicitarea „Adevărul“, reprezentanţii postului public au explicat situaţia, invocând „obligaţiile contractuale pe care instituţia le are cu partenerii săi“.
„Transmisia dezbaterilor de la Parlament privind moţiunea de cenzură a debutat în emisiunea «Perfect, imperfect» şi a continuat, după pauza publicitară, în cadrul emisiunii «Aici, acum». Conform prevederilor legale, Televiziunea Romană nu poate întrerupe programele pentru a difuza calupuri publicitare, aşadar, transmisia a fost înteruptă de pauza publicitară programată la finalul emisiei moderate de Emma Zeicescu. Transmisia de la Parlament a fost întreruptă exclusiv pentru a difuza un scurt calup publicitar între două emisiuni ale TVR, conform obligaţiilor contractuale pe care instituţia le are cu partenerii săi“, a transmis televiziunea publică.
https://adevarul.ro/entertainment/tv/de-intrerupt-tvr-transmisia-s-a-citit-textul-motiunii-cenzura-guvernului-dancila-explicatia-oficiala-1_5c1cbaa5df52022f75bb400e/index.html
stefan6021/12/2018 at 13:31
In decembrie 1989 , la aceasta ora se murea in Romania socialista.
Pus batista pe tambal ca au murit degeaba iar ucigasii promovati , pensionati speciali.
Dupa atitia ani , vad cum borfasii vin eliberati pe banda rulanta, furtul din bugetul de stat a devenit virtute iar emigrarea pe noi culmi tovarasi.
Efectiv tara A DEVENIT parte integranta a definitiei “republica bananiera. ”
Tot se vinde , tot se cumpara. Inclus constinte , posturi , cariera.
PS. Dupa dezmatul haine second hand , masini second hand , fregate si rachete( hawk) second hand ,vine si aviatia de lupta second hand.
Sublim tinind cont ca F 16 israeliene au fost ” trase ” la maxim de aviatia israeliana.
Care alaruri de cea americana , sint unicele unde pilotii zboara cel putin 200 ore an.
Va costa o valiza de bani sa fie regenerate ( reparatie capitala ) dar ce nu se face pentru fratele israelian care ne spioneaza , ofera consilieri , ne vinde rachete si turele .
Poate cumpara ceva si prin fondul national suveran de delapidare pus la punct de o banda de habarnisti si hoti.
zigzag21/12/2018 at 17:40
http://www.ziare.com/donald-trump/presedinte-sua/mattis-era-prietenul-europei-si-nato-donald-trump-ramane-numai-cu-marionete-1543077
Tzepelica21/12/2018 at 18:39
Caramitru:
” Îmi amintesc de un episod din 27 sau 28 decembrie 1989, când Marin Sorescu mi-a telefonat și mă implora să trec pe la el. Mă duc și, foarte speriat, mi-a spus: „Uite, mi-a zis nevastă-mea ceva: «Dragă, sunt prietenă cu contabila-șefă de la Universitatea Ștefan Gheorghiu, care mi-a dat o listă și m-a rugat să ți-o dau ție sau cuiva care ar putea fi interesat de asta». Pe listă sunt vreo șase lectori care nu iau leafa la universitate, dar țin ore aici“. Lista o am și acum, știu cine sunt. O bună parte dintre ei au fost membri ai PSD, lideri ai partidului. Ce să cred eu din această listă, dacă ei dădeau lecții la Ștefan Gheorghiu, dar nu luau leafa de acolo? Că o luau din altă parte, nu?”
https://newsweek.ro/actualitate/ion-caramitru-sase-oameni-din-fosta-securitate-au-ajuns-in-fruntea-psd
zigzag21/12/2018 at 22:20
http://www.ziare.com/stiri/proteste/protest-in-piata-victoriei-dupa-ce-guvernul-a-adoptat-ordonanta-teodorovici-video-1543138
zigzag21/12/2018 at 22:32
https://www.g4media.ro/live-text-teodorovici-prezinta-oug-care-impune-noi-taxe-companiilor-si-mareste-altele-existente.html
In 2 zile au distrus economia de piata si s au eliberat infractorii intre ei din inchisori .
Probabil ca nea KLaus, Helvig , Ambasada lui Jared etc etc .. urmaresc cu atentie .
Urmaresc cu atentie cum se transforma Romania intr o mini-Palestina , sub tutela bibisorilor penali si fanilor care se inchina zi / lumina la tablourile rusofonului Kagebist Moshe Kantor .
« Revista Presei – 22 decembrie. “Cine a tras în noi, pe 21-22? Armata a tras în aer, Securitatea a tras în aer, Poliția a tras în aer…iar noi am tras aerul în piept! “
Revista Presei – 20 decembrie. “Cum nu vii tu, Ţepeş doamne…!” »

References: CSM 
 ICCJ 
 CSM 
 CSM 
 CSM 
 CSM 
 CSM 
 CSM 
 CSM 
 CCR 
 CSM 
 CCR 

CCR